ОБЩИНСКА ИЗБИРАТЕЛНА КОМИСИЯ
СТАРА ЗАГОРА

П  Р  О  Т  О  К  О  Л
№  91  
гр. Стара Загора, 20.07.2026г.

Днес, 20.07.2026г.год. в 17.00 часа се проведе Заседание на ОБЩИНСКА ИЗБИРАТЕЛНА КОМИСИЯ Стара Загора, при следния

ДНЕВЕН РЕД :

1.Произнасяне по Искане от Янко Георгиев Янков за възстановяване на мандата му като общински съветник
								Докладва: Денчо Денев
					
На заседанието присъстват: 
1. Денчо Иванов Денев - зам.-председател
2. Диляна Бончева Божкова - зам.-председател
3. Милен Пеев Христов - секретар
4. Даниела Иванова Митева – член
5. Ралица Георгиева Игнатова – член
6. Рени Господинова Кучкова – член
7. Димо Пенев Димитров – член
8. Надя Петрова Ралчева - член




Присъстват всички членове на OИК - 8. Налице е кворум и заседанието е редовно.
Заседанието е открито в 17.00 часа и председателствано от Денчо Денев – зам. председател на комисията.
За приемане на дневния ред е необходимо той да бъде гласуван. Съгласно изискванията всички решения, които се вземат от OИК, се гласуват от членовете поименно. 
Денчо Денев - има ли други предложения по дневния ред.
Възражения-няма. 

[bookmark: _Hlk235354506]Дневният ред е приет, като „За” гласуват: Денчо Иванов Денев, Диляна Бончева Божкова, Милен Пеев Христов, Даниела Иванова Митева,  Ралица Георгиева Игнатова, Рени Господинова Кучкова, Димо Пенев Димитров, Надя Петрова Ралчева.

По точка 1 от дневния ред: 
[bookmark: _Hlk235353288]Зам. председателят Денчо Денев докладва, че е постъпило искане от Янко Георгиев Янков, който моли ОИК да приеме решение, с което да възстанови мандата му като общински съветник, поради отпадане на предпоставките за предсрочното прекратяване на пълномощията му. Сочи решение № 7959 от 14.07.2026г., постановено по АД № 4297/2026. на Върховен административен съд, с която е отменено решение № 282-МИ/17.05.2026г. на ОИК Стара Загора и са дадени задължителни указания по тълкуване и прилагане на закона.
Преминава се към точка първа от дневния ред: 
Проект на решение относно възстановяване пълномощията на общински съветник
[bookmark: _GoBack]РЕШЕНИЕ
№ 368-МИ
Стара Загора, 20.07.2026г.
ОТНОСНО: Възстановяване пълномощията на общински съветник 
С Писмо вх.№487/16.07.2026г. в ОИК Стара Загора е постъпило искане от Янко Георгиев Янков, който моли ОИК да приеме решение, с което да възстанови мандата му като общински съветник, поради отпадане на предпоставките за предсрочното прекратяване на пълномощията му. Сочи решение № 7959 от 14.07.2026г., постановено по АД № 4297/2026. на Върховен административен съд, с която е отменено решение № 282-МИ/17.05.2026г. на ОИК Стара Загора и са дадени задължителни указания по тълкуване и прилагане на закона.
[bookmark: _Hlk235352940]С Решение № 282-МИ/17.05.2024 г. ОИК – Стара Загора констатира предсрочното прекратяване на пълномощията на общинския съветник Янко Георгиев Янков и обяви избран за общински съветник следващия в листата на местната коалиция Димо Колев Димитров на основание чл.30, ал.7 във връзка с чл.30, ал.4, т.2 от ЗМСМА. Това решение е обжалвано от Янко Георгиев Янков по предвидения ред и в последствие е потвърдено от Административен съд Стара Загора с решение № 1432/30.03.2026г., като АС е отхвърлил оспорването с мотива, че отмяната на влязлата в сила осъдителна присъда по реда на възобновяването има сила занапред и оспореното решение на ОИК Стара Загора, към момента на постановяването му е било издадено в съответствие с материалния закон, тъй като към датата на приемането му е налице влязла в сила присъда № 24/01.08.2023г. по ВНОХД № 746/2023 г. по описа на Софийски апелативен съд, изменена с решение № 166/14.03.2024 г. по КНД № 954/2023 г. по описа на ВКС, II н.о., за престъпление по чл.167, ал.4 вр. ал.2 от НК, извършено от Янко Янков. След обжалване на цитираното решение на АС Стара Загора, ВАС с решение № 7959 от 14.07.2026г., постановено по АД № 4297/2026г. е отменил решение № 1432/30.03.2026г. на АС Стара Загора и решение № 282-МИ/17.05.2026г. на ОИК Стара Загора и е дал задължителни указания по тълкуването и прилагането на закона.
В тази връзка, ОИК Стара Загора приема, че правопораждащ ефект има решение №84 от 11.02.2026г. на ВКС, въз основа на което е отменена издадената присъда №142 от 07.11.2022 г., постановена от СГС, 28-ми състав и Я. Г. Я. е признат за невиновен. Съдебното решение за отмяна на влязлата в сила осъдителна присъда по реда на възобновяването има действие ex tunc – заличава с обратна сила правните последици на присъдата.
В настоящия случай е налице е хипотезата на чл. 142, ал. 2 АПК. Отмяната на влязлата в сила присъда по реда на възобновяването има за последица отпадане на правното основание за издаване на оспореното решение №282-МИ/17.05.2024г. на ОИК Стара Загора. При липса на влязла в сила осъдителна присъда за умишлено престъпление от общ характер, визираното обстоятелство в чл. 30, ал.4, т.2, пр.1 от ЗМСМА, причина за прекратяване на пълномощията на Я. Г. Я. не е налице, тъй като след решение №84 от 11.02.2026г. на ВКС, въз основа на което е отменена издадената присъда №142 от 07.11.2022 г., и предвид действието на това решение на ВКС, следва да се приеме, че към оня момент той се счита отново неосъждан. Отпаднало е правното основание за издаване на решение №282-МИ/17.05.2024г. на ОИК Стара Загора и въпреки неговата материалноправна законосъобразност към датата на издаване, е налице ново обстоятелство. В случая новият факт от значение за делото по смисъла на чл. 142, ал. 2 от АПК е факт от действителността, който има спрямо спорното правоотношение значение на юридически и доказателствен факт за правилното му решаване. Независимо, че се е осъществил след издаването на оспорения административен акт, той е безспорно установен с представеното ново доказателство пред първата инстанция при новото разглеждане на делото, и след като не бил взет предвид от съда, това следва да извърши касационната инстанция. Разпоредбата на чл. 142, ал. 2 от АПК се явява приложима съгласно чл. 228 от кодекса 
Съдебното решение за отмяна на влязлата в сила осъдителна присъда по реда на възобновяването има действие ex tunc – заличава с обратна сила правните последици на присъдата, поради което Янко Янков следва да бъде възстановен на длъжността общински съветник, считано от датата на постановяване на отмененото решение№282-МИ/17.05.2024г. на ОИК Стара Загора. 
 Предвид на горното и на основание чл.87, ал.1 от Изборния кодекс, във връзка с чл.142, ал.2 от АПК и решение № № 7959 от 14.07.2026г. на Върховния административен съд Общинска избирателна комисия Стара Загора
РЕШИ:
ВЪЗСТАНОВЯВА пълномощията като общински съветник на Янко Георгиев Янков,  избран от листата на Местна коалиция АЛТЕРНАТИВАТА НА ГРАЖДАНИТЕ (ВМРО), считано от датата на прекратяването им - 17.05.2024г.
На обявения за избран общински съветник да се издаде удостоверение. 
ПРЕКРАТЯВА пълномощията като общински съветник Димо Колев Димитров, следващия в листата на Местна коалиция АЛТЕРНАТИВАТА НА ГРАЖДАНИТЕ (ВМРО) кандидат, поради отпадане на основанията за заемане на мандата и анулира издаденото му удостоверение.
Копие от настоящото решение да се изпрати за сведение на председателя на Общински съвет Стара Загора.
Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК. 

„За” гласуват: Денчо Иванов Денев, , Милен Пеев Христов, Даниела Иванова Митева,  Ралица Георгиева Игнатова, , Димо Пенев Димитров, Надя Петрова Ралчева.

„Против“ гласуват Диляна Бончева Божкова и Рени Господинова Кучкова.
Решението  е прието.

Поради изчерпване на дневния ред заседанието бе закрито в 17.30 часа.

					ЗАМ. ПРЕДСЕДАТЕЛ: 
                                            /Денчо Денев/
СЕКРЕТАР: 
                          /Милен Христов/

